פלנג'ר

פלנג'ר או קפטייר - ובצרפתית cafetière, cafetière à piston או caffettiera a stantuffo - משמש להכנת קפה שחור מסונן. את הפטנט הראשון עליו רשמו בצרפת ז'אק-ויקטור דלפורז' והנרי-אוטו מאייר בשנת 1852.

המכשיר כולל לרוב מכל גלילי צר, העשוי בדרך כלל מזכוכית או פלסטיק שקוף, בוכנה עשויה מתכת או פלסטיק בעלת מסנן חוטי נירוסטה עדין או רשת ניילון, ומכסה.

 השם 
באנגלית, המכשיר בשמות French press או coffee press;.בבריטניה ובאירלנד הוא מוכר כ"קפיטייר" על שם המותג הצרפתי, La Cafetière. בניו זילנד, באוסטרליה, ובדרום אפריקה הוא מכונה "פלנג'ר" (קרי, "בוכנה"). באיטלקית הוא מכונה .:it:caffettiera a stantuffo בגרמנית הוא נקרא ,:de:Pressstempelkanne  או . בהולנדית, כמו בצרפתית, הוא מכונה .:nl:cafetière

 היסטוריית העיצוב 
ממוזער|250 פיקסלים |הפטנט של Mayer & Delforge משנת 1852
ב-1852 - בהשראת השימוש ברשת מתכת או בד גבינה שהוצמדו למוט ונלחצו לתוך סיר מים חמים וקפה טחון - רשמו הצרפתים אנרי-אוטו מאייר וז'אק-ויקטור דלפורז', מסגר מפריז וסוחר, פטנט על מכשיר שלא הייתה בו אטימה סביב המסנן. פטנט אחר נרשם בידי Marcel-Pierre Paquet dit Jolbert כמה עשורים לאחר מכן, ב-5 באוגוסט 1924.

בשנת 1928 הציגו המעצבים ממילנו ג'וליו מונה ואטיליו קלימני גרסה משלהם למכשיר. הם הוסיפו לו קפיץ לאיטום המסנן כנגד דופן המכשיר, ובשנת 1929 רשמו עליו פטנט בארצות הברית.Apparatus for preparing infusions, particularly for preparing coffee Google Patents בשנת 1958 רשם Faliero Bondanini פטנט על גרסה משלו, שאותה ייצר במפעל הצרפתי לקלרינטים Martin SA תחת שם המותג Melior. הפופולריות של המכשיר נסקה ב-1965 לאחר שהופיע בסרט "תיק איפקרס" בכיכובו של מייקל קיין. כיום פופולריות מאוד גם גרסאותיו מתוצרת החברה הבריטית Household Articles Ltd. והחברה הדנית לכלי אוכל Bodum .

 אופן השימוש במכשיר 
שמאל|ממוזער|250 פיקסלים|אופן השימוש בפלנג'ר
 טוחנים פולי קפה לגרגירים בגודל גרגירי מלח גס ומכניסים אותם אל המכשיר.
 מרתיחים מים ויוצקים אותם לתוך המכשיר.
 ממתינים כ-30 שניות.
 דוחפים את הבוכנה לאט לכיוון תחתית הכלי. יש לדחוף אותה כמחצית הדרך ואז למשוך חזרה מעלה לאט, עד סמוך לפני המים.
 נהוג לחלוט את הקפה במשך שלוש עד שמונה דקות.
 לסיום לוחצים את הבוכנה שוב מטה, עד גובה של כסנטימטר וחצי מעל שכבת הקפה הטחון שבתחתית.
 מוזגים את הקפה לכוסות.

הורדה איטית של הבוכנה מונעת היווצרות קצף ובכך ממקסמים את המיצוי של השמנים והפלבנואידים מגרעיני הקפה הטחונים.

בוכנת הרשת בדרך כלל אינה דוחסת את שארית הקפה, מכיוון שרוב העיצובים מתוכננים שיישאר מספיק מקום של כ־30 מ"מ מתחת לבוכנה במצב הנמוך ביותר שלה. אם נותנים לקפה המבושל להישאר במכל, הקפה עלול להיעשות מריר, אם כי זו תכונה שמשתמשים מסוימים מייחסים לה ערך חיובי.

 וריאציות 
ממוזער|250 פיקסלים |מכשיר בוכנה צרפתי עשוי נירוסטה
המכשירים הצרפתים ניידים בהשוואה למכונות קפה אחרות. קיימות גרסאות של ספלי טיולים, העשויים מפלסטיק קשיח במקום הזכוכית הנפוצה יותר, בעלי מכסה אטום עם חור שתייה שניתן לסגור. גרסאות מסוימות משווקות למטיילים ולתרמילאים שאינם מעוניינים לשאת פרקולטור מתכת כבד.

גרסאות אחרות עשויות מנירוסטה, אלה מכשירים המבודדים חום שנועדו לשמור על הקפה חם, הדומים בעיצובם לתרמוסים. מכשירי הקפה הצרפתיים הנפוצים במשקי בית בדרום הודו הם גרסת הנירוסטה אך ללא הבידוד. בהודו את הקפה הרותח מערבבים מיד עם חלב וסוכר להכנת קאפי . וריאציה אחרת משתמשת בעיצוב שבו "משוכים" את רשת המסנן לכיוון המכסה: שאריות הקפה הטחון המונחות בסלסלת הרשת, נמשכות לתוך המכסה לאחר הבישול מתוך משקה הקפה. מכשירי קפה צרפתיים משמשים גם להכנת קפה קר.

הווריאציה המודרנית של מכשיר הקפה הצרפתי כוללת, הכל באחד All-in-One, המורכב מגוף חימום המופעל ממקור מתח של 12 וולט.

 שימושים אחרים 
ניתן להשתמש במכשיר גם לחליטת תה וכן לסינון מרק מרכיכות או מרכיבים אחרים.

 לקריאה נוספת 




 קישורים חיצוניים 


 Cafetière à Piston Presse Française - Melior

 הערות שוליים 

קטגוריה:קפה
קטגוריה:כלי בישול